Ծովահենային ինտերնացիոնալ

**«Ծովահենային ինտերնացիոնալ»** (Ծովահենային կուսակցությունների ինտերնացիոնալ,  (**PPI**)), միջազգային ցանցահենական կուսակցության շարժման հիմնական կազմակերպություն։ Հիմնադրվել է 2006 թվականին, գրանցվել է Բելգիայում 2009 թվականի հոկտեմբերին որպես ոչ կառավարական կազմակերպություն (ՀԿ)։ Ծովահենական կուսակցություններից առաջինը Շվեդիայի ծովահենների կուսակցությունն էր (*Swedish Piratpartiet*), որը հիմնադրվել է 2006 թվականի հունվարի 1-ին։

PPI-ն աջակցում և համակարգում է ազգային ծովահենային կուսակցությունների ստեղծումը։ Նաև ծառայում է ներքին հաղորդակցությունների համար, ղեկավարում է միջազգային ֆորումները և փոստային ցուցակները։ Այն բանից հետո, երբ ինտերնացիոնալի նախկին առաջնորդ Էնդրյու Նորթոնը, ով ամերիկացիների նախագահն էր և բրիտանական կուսակցության ղեկավարության անդամը, թոշակի անցավ, Սամիր Ալիուին և Ջերի Վեյերը դարձան PPI-ի համանախագահներ։

## Միջազգային ծովահենային կուսակցական շարժում
Ամբողջ աշխարհում ծովահենական կուսակցությունների հիմնական նպատակը հեղինակային իրավունքների և արտոնագրերի ոլորտներում օրենսդրության բարեփոխումն է։ Որպես կանոն՝ ծովահեն կուսակցությունների օրակարգն է ամրապնդել գաղտնիության իրավունքները ինչպես ինտերնետում, այնպես էլ առօրյա կյանքում, ինչպես նաև պետական ապարատի «թափանցիկությունը»։ Եվրոպայում նրանք գերադասում են հանդես գալ որպես մեկ անկախ դաշինք՝ ավանդական ձախ-աջ ուղղությամբ՝ հիմնական կուսակցությունների հետ միասին իրենց նպատակներին հասնելու համար։

Շվեդական նախաձեռնությունից ոգեշնչված՝ ծովահենների կուսակցությունները հիմնադրվել են մոտավորապես 33 երկրներում։ Նրանք համագործակցում են PPI-ի միջոցով։

2007 թվականի հունիսին աշխարհի ծովահենական կուսակցությունների անդամները հանդիպել են Վիեննայում՝ քննարկելու շարժման ապագան։ Կոնֆերանսը կոչվել է «Հաջորդ քայլը քաղաքականություն!? Ծովահենները Բրյուսելում 2009»։ Հանդիպումը կազմակերպվել է Վիեննայի Արվեստի ակադեմիայի և ակտիվիստական խմբերի կողմից, ինչպիսիք են մոնոքրոմը և փոխակերպվող ազատությունը։

Նահանգային ընտրություններին մասնակցած երկրորդ ծովահեն կուսակցությունը Գերմանիայի ծովահենական կուսակցությունն է եղել։ 2008 թվականի Հեսսենի ընտրություններում ստացել է ձայների 0,3%, իսկ 2009 թվականին՝ 0,5%։

2009 թվականին Ուփսալայում (Շվեդիա) ստեղծված «Pirate Parties International» կոնֆերանսի ժամանակ եվրոպական ծովահեն կուսակցությունները համաձայնության են եկել Եվրոպական խորհրդարանի ընտրություններին մասնակցելու ընդհանուր նպատակների շուրջ։ Ուփսալայի հռչակագրում բարձրացված հիմնական հարցերն են եղել․

* հեղինակային իրավունքի բարեփոխում,
* ոչ առևտրային գործունեությունը օրենսդրական կարգավորումից ազատում,
* DRM տեխնոլոգիայի արգելում,
* արտոնագրային իրավունքի բարեփոխում,
* քաղաքացիական իրավունքների ամրապնդում,
* թափանցիկ պետական կառավարում,
* արագ և արդար դատավարություն և խոսքի ազատություն,
* հաղորդակցության գործընթացում անանունության իրավունքի ընդլայնում

2009 թվականի Եվրախորհրդարանի ընտրություններում Շվեդիայի ծովահենների կուսակցությունը ստացել է ձայների 7,13%-ը և մեկ տեղ Եվրախորհրդարանում (երկու տեղ Լիսաբոի պայնագրի վավերացումից հետո)։ Շվեդիայի ծովահենների կուսակցության առաջին պատգամավորները եղել են Քրիստիան Էնգստրոմն ու Ամելիա Անդերսդոտերը։

2009 թվականի Եվրախորհրդարանի ընտրություններում գերմանական ծովահենական կուսակցությունը ստացել է ձայների 0,9%-ը։

2009 թվականի հունիսին գերմանական սոցիալ-դեմոկրատ Յորգ Տաուսը լքել է իր կուսակցությունը և առաջարկել իր ծառայությունները Գերմանական ծովահենների կուսակցությանը՝ դրանով իսկ ապահովելով Գերմանական ծովահենների կուսակցության տեղը Գերմանիայի խորհրդարանում։

2009 թվականի օգոստոսի 30-ին Սաքսոնիայում կայացած ընտրություններում Գերմանիայի ծովահենական կուսակցությունը հավաքել է ձայների 1,9%-ը։ Նույն օրը կուսակցությունը մասնակցել է Մյունսթերում և Աախենում տեղի ունեցած տեղական ընտրություններին՝ երկու դեպքում էլ շահելով մեկական մունիցիպալ մանդատ։
alt=2012 թվականին Պրահայում կայացած կոնֆերանսի մասնակիցները|մինի|250x250փքս
2009 թվականի Սեպտեմբերի 27-ին Գերմանիայի ծովահենական կուսակցությունը դաշնային ընտրություններում ստացել է ձայների 2%-ը։ Արդյունքում կուսակցությունը դարձել է խորհրդարանում չընդգրկված ամենամեծ խումբը։

Արաբական գարնան ժամանակ Թունիսի ծովահենական կուսակցությունը մասնակցել է 2010-2011 թվականների հեղափոխությանը, որից հետո նրա անդամ, բլոգեր Սլիմ Ամամուն կարճ ժամանակով միացել է ժամանակավոր կառավարությանը՝ ստանձնելով երիտասարդության և սպորտի քարտուղարի պաշտոնը։ Այսպիսով նա դարձել է աշխարհի առաջին «ծովահենը» կառավարությունում, սակայն սեփական կուսակցությունը դրա համար նրան հեռացրել է իր շարքերից և նա միացել է հակառակորդ Թունիսի ծովահենային կուսակցությանը։

2011 թվականի սեպտեմբերի 18-ին Գերմանիայի ծովահենական կուսակցությունը Բեռլինի ընտրություններում ստացել է ձայների 8,9%-ը, ինչը թույլ է տվել նրան մտնել Բեռլինի քաղաքային խորհրդարան։

2012 թվականին Պրահայում Ծովահենային ինտերնացիոնալի եվրոպական ծովահեն կուսակցությունները որոշել են մասնակցել 2014 թվականի Եվրոպական խորհրդարանի ընտրություններին ընդհանուր ծրագրով և ստեղծել համաեվրոպական քաղաքական կուսակցություն։ Որպես Պրահայի հռչակագրի շարունակություն, Պոտսդամում և Բարսելոնայում անցկացվել են համաժողովներ՝ մշակելու նոր տարածաշրջանային կազմակերպության կառուցվածքն ու փաստաթղթերը։ Միջազգային համաժողովը հաջորդ տարի՝ 2013 թվականին կայացել է Կազանում։

Իսլանդիայի ծովահենների կուսակցությունը խորհրդարան է մտել 2013 թվականի իր առաջին խորհրդարանական ընտրություններում հավաքելով ձայների 5,1 տոկոսը։

Այնուամենայնիվ այն ժամանակվա աշխարհի ամենաուժեղ ծովահեն կուսակցություններից մեկը՝ իսլանդականն ու շվեդականը լքել են ինտերնացիոնալի շարքերը համապատասխանաբար 2015 թվականի ապրիլին և մայիսին։ Այն լքել են նաև ավստրալական, բրիտանական (2015 թվականի փետրվարին), բելգիական (2015 թվականի մարտին) և կանադական (2016 թվականի հուլիսին) կուսակցությունները։

Ինտերնացիոնալի ներկայիս անդամ կուսակցություններից ուշագրավ են Չեխիայի ծովահենական կուսակցության ընտրական հաջողությունները, որն առաջին անգամ կարողացել է մուտք գործել Չեխիայի Սենատ՝ 2012 թվականին, իսկ 2017 թվականի խորհրդարանական ընտրություններում ստացել է ձայների գրեթե 10,8%-ը և գլխավորել մեծությամբ երրորդ խմբակցությունը պատգամավորների պալատում։ 2018 թվականին Ազգային խորհրդարանում ընտրվել են նաև Լյուքսեմբուրգի ծովահենական կուսակցության ներկայացուցիչները։

## Ծովահենային ինտերնացիոնալի համագումար
* 2015 թվականի մարտի 29-ին տեղի է ունեցել Ծովահենային ինտերնացիոնալի առաջին համագումարը (առցանց), որին մասնակցել են 16 կուսակցություններ։

## Ծովահենային ինտերնացիոնալի գլխավոր ասամբլեա
* 2015 թվականի հուլիսի 4-5-ը Վարշավայում, Լեհաստան։

## Ինտերնացիոնալի անդամներ
thumb|400px| Աշխարհի ծովահենային կազմակերպություններ
thumb|400px| Ծովահենային ինտերնացիոնալի կուսակցություններ․
Պաշտոնապես գրանցված՝
* : Piratenpartei Österreichs
* : Пиратска Партия
* : Česká pirátská strana
* : Piratpartiet
* : Piraattipuolue
* : Parti Pirate
* : Piratenpartei Deutschland
* : Piratepartei Lëtzebuerg
* : Piratenpartij Nederland
* : Partia Piratów
* : Partido Pirata
* : Piratpartiet
* : Hizb al-Qarāṣina / Parti pirate
* : Pirate Party UK
* : Piratenpartei Schweiz
* : United States Pirate Party
*  Κόμμα Πειρατών Ελλάδας

Ակտիվ, բայց ոչ գրանցված՝
* : Partido Pirata Argentino
* : Pirate Party Australia
* : Пиратский центр Беларуси
* : Pirate Party Belgium
* : Partido Pirata do Brasil
* : Pirate Party of Canada / Parti Pirate du Canada
* : Partido Pirata de Chile
* : Cyprus Pirate Party Cyprus
* : Eesti Piraadipartei
* : Pirate Party Ireland / Páirtí Foghlaithe na hÉireann
* : Partito Pirata Italiano
* : Пиратская партия Казахстана
* : Piratų Partija
* : Partido Pirata Mexicano
* : Pirate Party of New Zealand
* : Partido Pirata Português
* : Partidul Piraților
* : Пиратская партия России
* : Piratska Partija Srbije
* : Slovenská pirátska strana
* : Piratska stranka Slovenije
* : Korsan Partisi
* : Partido Pirata en Uruguay
* : Піратська партія України

Քննարկվել է նաև (հիմնականում PPI-ում) ծովահենական կուսակցությունների ստեղծումը Բոսնիա և Հերցեգովինայում, Կոլումբիայում, Վենեսուելայում և Պերուում և կուսակցություն ստեղծելու խնդրանքը։ Հունգարիայում LMP («Քաղաքականությունը տարբեր է») կուսակցությունը համագործակցում է kalozpart.org-ի հետ՝ որպես ոչ քաղաքական կազմակերպություն։ Չիլիում Ծովահենների կուսակցությունը միացել է ձախ «Լայն ճակատ» կոալիցիային, որը մտել է խորհրդարան։ Հունաստանում տեղական ծովահենական կուսակցությունը մասնակցել է Եվրոպական ընտրություններին «Էկոլոգիական կանաչների» և ձախակողմյան «Ժողովրդական միասնություն» կոալիցիայի հետ միասին։

## Ծանոթագրություններ

## Արտաքին հղումներ
* PPInternational-ի վեբ կայքը

Կատեգորիա:Ցանցահենական կուսակցություններ
Կատեգորիա:2010 հիմնադրված կազմակերպություններ
Կատեգորիա:2006 հիմնադրված կազմակերպություններ
Կատեգորիա:Քաղաքական կազմակերպություններ
Կատեգորիա:Խոսքի ազատություն
Կատեգորիա:Քաղաքական շարժումներ
Կատեգորիա:Հեղինակային իրավունք
Կատեգորիա:Լիբերալիզմ
Կատեգորիա:2010 հիմնադրումներ
Կատեգորիա:Կուսակցություններ
Կատեգորիա:Միջազգային կազմակերպություններ